सो अवसरमा मल्टी-डिसिप्लिनरी कन्सल्ट्यान्ट,नेपालका प्रबन्ध-निर्देशक तथा SCAEF का संस्थापक पूर्व-अध्यक्ष, बदनलाल न्याछ्योंको प्रमुख आतिथ्यमा रहेको उक्त कार्यक्रममा कुनैपनि योजनामा निर्धारित प्रकृयाहरुमा व्यवस्थित र जिम्मेवारी बोध नभएको कारणले गर्दा हाल नेपालमा भइरहेको निर्माण तथा विकासको कामहरु जस्तै नेपालमा रहेका विश्वसम्पदा लगायत अन्य सांस्कृतिक सम्पदालाई सम्बन्धित निकायबाट उपेक्षा गरिएको र भुकम्प-पश्चात को पुननिर्माणको प्रकृया लगायत निकै नै चुनौतीपूर्ण भएको कुरा औंल्याइएको थियो । संस्थाका महासचिव उमेश पराजुलीले सन्चालन गरेको उक्त कार्यक्रम अध्यक्ष शैलेन्द्र काजी श्रेष्ठको सभापतित्वमा सम्पन्न भएको थियो। संस्थाका उपाध्यक्ष डा. विरेन्द्र श्रेष्ठले स्वागत गर्नुभएको उक्त कार्यक्रममा बदनलाल न्याछ्योंले ‘पुरातात्विक तथा सांस्कृतिक सम्पदा संरक्षण लगायतका चुनौतिहरु’ बिषयमा आफ्नो प्रस्तुति गर्नुभएको थियो ।
